Гагаузия
Гагау̀зия () е автономен район в състава на Република Молдова, създаден на 23 декември 1994 г. Официалното название на областта е „Териториална административна единица Гагаузия“ (). Столицата на автономията е Комрат.

География 

Гагаузия е разположена в равнинната степна част на Бесарабия. Територията на автономията е съставена от района около столицата Комрат и територии, включващи също така градовете – Вулканещи и Чадър Лунга, както и 2-те малки анклавни селища Копчак и Карбалия.

Статут и устройство 
Нормативните актове, определящи устройството на Гагаузия, са Конституцията на Република Молдова и Законът за особения правен статут на Гагаузия.

Висше длъжностно лице на автономията е главата на Гагаузия (башкан). Избира се за срок от 4 години и е член на правителството на Република Молдова. След дългогодишното управление на Георги Табуншчик, сегашният башкан е Михаил Формузал, който е избран през декември 2006 г.  . През декември 2010 г. е избран за башкан на Гагаузия за втори мандат.

Висш представителен орган е Народното събрание на Гагаузия (Халк Топлусчу), което се състои от 35 депутати, избирани за срок от 4 години.

Висш орган на изпълнителната власт е Изпълнителният комитет на Гагаузия (Баканнък Комитети).

Висш съдебен орган на автономията е Трибуналът на Гагаузия.

В състава на Гагаузия влизат 32 населени места:
 1 община – Комрат
 2 града – Вулканещи и Чадър Лунга
 27 села, от които 7 влизат в състава на 3 комуни
 2 гарови селища – гара Вулканещи (влиза в състава на град Вулканещи) и Етулия (влиза в състава на село Етулия)

Административен център на Гагаузия е град Комрат.

В Гагаузия има 3 официални езика: молдовски, гагаузки и руски. Коренспонденцията с републиканските власти, учреждения, организации и предприятия, намиращи се извън Гагаузия, е на молдовски или руски. Българският език в Гагаузия има статут на местен език и се изучава в училищата, в които има български ученици, в Комратския държавен университет има катедра българска филология.

Население

Вижте също 
 Бесарабски българи
 Българи в Молдова

Външни препратки 
 Българите в Гагаузия
 Гагаузия – другата България 
 Комрат – столица на Гагаузия
 Официалният сайт на Гагаузия
 Осведомителна агенция GagauzInfo
 Новини на Гагаузия 

 
Автономни региони